title: Regulamentul de punere în aplicare (UE) nr. 1189/2014 al Comisiei din 24 octombrie 2014 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Sedano Bianco di Sperlonga (IGP)]

text:
               5.11.2014

               RO

               Jurnalul Oficial al Uniunii Europene

               L 318/3

         REGULAMENTUL DE PUNERE ÎN APLICARE (UE) NR. 1189/2014 AL COMISIEI
   din 24 octombrie 2014
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Sedano Bianco di Sperlonga (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Italiei de aprobare a unei modificări a caietului de sarcini al indicației geografice protejate „Sedano Bianco di Sperlonga”, înregistrată în temeiul Regulamentului (UE) nr. 222/2010 al Comisiei (2).

               (2)

               Modificarea respectivă nefiind minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție, în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Sedano Bianco di Sperlonga” (IGP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 octombrie 2014.

            Pentru Comisie,

            pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  Regulamentul (UE) nr. 222/2010 al Comisiei din 17 martie 2010 de înregistrare a unei denumiri în Registrul denumirilor de origine protejate și al indicațiilor geografice protejate [Sedano Bianco di Sperlonga (IGP)] (JO L 68, 18.3.2010, p. 1).

      (3)  JO C 180, 13.6.2014, p. 26.


title: Regulamentul de punere în aplicare (UE) nr. 280/2014 al Comisiei din 19 martie 2014 privind eliberarea licențelor de import pentru cererile depuse în primele șapte zile ale lunii martie 2014 în cadrul contingentelor tarifare deschise prin Regulamentul (CE) nr. 533/2007 pentru carnea de pasăre

text:
               20.3.2014

               RO

               Jurnalul Oficial al Uniunii Europene

               L 82/8

      REGULAMENTUL DE PUNERE ÎN APLICARE (UE) NR. 280/2014 AL COMISIEI

   din 19 martie 2014
   privind eliberarea licențelor de import pentru cererile depuse în primele șapte zile ale lunii martie 2014 în cadrul contingentelor tarifare deschise prin Regulamentul (CE) nr. 533/2007 pentru carnea de pasăre
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188,
   având în vedere Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (2), în special articolul 7 alineatul (2),
   având în vedere Regulamentul (CE) nr. 533/2007 al Comisiei din 14 mai 2007 privind deschiderea și gestionarea unor contingente tarifare în sectorul cărnii de pasăre (3), în special articolul 5 alineatul (6),
   întrucât:

               (1)

               Regulamentul (CE) nr. 533/2007 a deschis contingente tarifare pentru importul de produse din sectorul cărnii de pasăre.

               (2)

               Cantitățile solicitate în cererile de licențe de import depuse în primele șapte zile ale lunii martie 2014, pentru subperioada 1 aprilie-30 iunie 2014, sunt, pentru anumite contingente, superioare cantităților disponibile. Prin urmare, este necesar să se determine în ce măsură se pot elibera licențele de import, stabilindu-se coeficientul de atribuire care urmează să fie aplicat cantităților solicitate,

         ADOPTĂ PREZENTUL REGULAMENT:
   Articolul 1
   Pentru cererile de licențe de import depuse în temeiul Regulamentului (CE) nr. 533/2007 pentru subperioada 1 aprilie-30 iunie 2014, se aplică coeficienții de atribuire care figurează în anexa la prezentul regulament.
   Articolul 2
   Prezentul regulament intră în vigoare la 20 martie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 martie 2014.

            Pentru Comisie, pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 238, 1.9.2006, p. 13.

      (3)  JO L 125, 15.5.2007, p. 9.

      ANEXĂ

                  Număr grupă

                  Număr de ordine

                  Coeficient de atribuire pentru cererile de licențe de import depuse pentru subperioada 1.4.2014-30.6.2014
                  (%)

                  P1

                  09.4067

                  14,109564

                  P3

                  09.4069

                  0,27007


title: Regulamentul de punere în aplicare (UE) nr. 370/2012 al Comisiei din 27 aprilie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               28.4.2012

               RO

               Jurnalul Oficial al Uniunii Europene

               L 116/25

         REGULAMENTUL DE PUNERE ÎN APLICARE (UE) NR. 370/2012 AL COMISIEI
   din 27 aprilie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 aprilie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  JO

                  98,8

                  MA

                  60,9

                  TN

                  124,7

                  TR

                  115,6

                  ZZ

                  100,0

                  0707 00 05

                  JO

                  225,1

                  TR

                  130,1

                  ZZ

                  177,6

                  0709 93 10

                  JO

                  225,1

                  MA

                  29,9

                  TR

                  143,5

                  ZZ

                  132,8

                  0805 10 20

                  CL

                  48,2

                  EG

                  55,9

                  IL

                  80,9

                  MA

                  65,3

                  TR

                  50,5

                  ZA

                  40,1

                  ZZ

                  56,8

                  0805 50 10

                  TR

                  58,4

                  ZA

                  63,9

                  ZZ

                  61,2

                  0808 10 80

                  AR

                  87,4

                  BR

                  80,7

                  CA

                  117,0

                  CL

                  97,4

                  CN

                  82,3

                  MK

                  31,8

                  NZ

                  128,3

                  US

                  162,4

                  ZA

                  89,6

                  ZZ

                  97,4

                  0808 30 90

                  AR

                  101,2

                  CL

                  119,1

                  CN

                  88,0

                  US

                  107,0

                  ZA

                  118,5

                  ZZ

                  106,8

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2016/704 al Comisiei din 11 mai 2016 de retragere a acceptării angajamentului pentru doi producători-exportatori și de modificare a Deciziei de punere în aplicare (UE) 2015/87 de acceptare a unui angajament oferit în cadrul procedurii antidumping privind importurile de acid citric originar din Republica Populară Chineză

text:
               12.5.2016

               RO

               Jurnalul Oficial al Uniunii Europene

               L 122/19

         REGULAMENTUL DE PUNERE ÎN APLICARE (UE) 2016/704 AL COMISIEI
   din 11 mai 2016
   de retragere a acceptării angajamentului pentru doi producători-exportatori și de modificare a Deciziei de punere în aplicare (UE) 2015/87 de acceptare a unui angajament oferit în cadrul procedurii antidumping privind importurile de acid citric originar din Republica Populară Chineză
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (1) („regulamentul de bază”), în special articolul 8,
   informând statele membre,
   întrucât:
   A.   ANGAJAMENTUL ȘI ALTE MĂSURI EXISTENTE

               (1)

               În urma unei anchete antidumping („ancheta inițială”), Consiliul a instituit, prin Regulamentul (CE) nr. 1193/2008 (2), o taxă antidumping definitivă asupra importurilor de acid citric („produsul în cauză”), încadrat în prezent la codurile NC 2918 14 00 și ex 2918 15 00, originar din Republica Populară Chineză („RPC”). Măsurile au luat forma unei taxe ad valorem cuprinse între 6,6 % și 42,7 %.

               (2)

               Comisia Europeană („Comisia”) a acceptat angajamentele de preț oferite, inter alia, de Weifang Ensign Industry Co., Ltd. (cod adițional TARIC A882) („Weifang”) și de TTCA Co., Ltd. (cod adițional TARIC A878) („TTCA”), împreună cu Camera Chineză de Comerț a Importatorilor și Exportatorilor de Metale, Minerale și Produse Chimice („camera”), prin Decizia 2008/899/CE (3).

               (3)

               În urma unei reexaminări efectuate în perspectiva expirării măsurilor și a unei reexaminări intermediare parțiale („reexaminările”), Comisia a menținut măsurile și a modificat nivelul lor prin Regulamentul de punere în aplicare (UE) 2015/82 (4). Taxele antidumping în vigoare în prezent pentru importurile de acid citric originar din RPC sunt cuprinse între 15,3 % și 42,7 % („măsurile în vigoare”).

               (4)

               Ca urmare a reexaminărilor, Comisia a acceptat angajamentele de preț oferite, printre altele, de Weifang și TTCA, împreună cu camera, prin Decizia de punere în aplicare (UE) 2015/87 (5).

               (5)

               Angajamentele acceptate din partea Weifang și TTCA („producătorii-exportatori în cauză”) sunt ambele bazate pe indexarea prețurilor minime în conformitate cu cotațiile publice ale porumbului în Uniune, principala materie primă utilizată în mod normal în producția de acid citric.

               (6)

               În urma unei anchete vizând eludarea unor măsuri, Comisia a extins măsurile în vigoare la importurile de acid citric expediate din Malaysia, prin Regulamentul de punere în aplicare (UE) 2016/32 (6) („ancheta antieludare”).

               (7)

               Ancheta antieludare a concluzionat că măsurile în vigoare au fost eludate prin intermediul transbordării via Malaysia. În particular, concluziile anchetei antieludare au relevat o creștere marcată simultană a exporturilor din RPC în Malaysia și a importurilor din Malaysia în Uniune. Ancheta antieludare nu a identificat nicio producție efectivă de acid citric în Malaysia. Șase producători-exportatori din China (inclusiv Weifang și TTCA) au cooperat în ancheta antieludare. Exporturile efectuate de producătorii-exportatori cooperanți în ancheta antieludare au reprezentat aproximativ 69 % din exporturile din China în Malaysia în perioada cuprinsă între 1 ianuarie 2014 și martie 2015.

         B.   TERMENII ANGAJAMENTULUI CARE AU FOST ÎNCĂLCAȚI

               (8)

               Producătorii-exportatori în cauză au convenit, printre altele, să notifice imediat Comisiei informații cu privire la orice modificare a structurii lor comerciale care are loc în perioada de aplicare a angajamentului. De asemenea, ei au convenit că participarea la un sistem de schimburi comerciale care ar antrena un risc de eludare constituie o încălcare a angajamentului.

         C.   TERMENII ANGAJAMENTULUI CARE PERMIT RETRAGEREA ACCEPTĂRII SALE DE CĂTRE COMISIE ÎN ABSENȚA UNEI ÎNCĂLCĂRI A ANGAJAMENTULUI

               (9)

               Angajamentul stipulează, de asemenea, posibilitatea Comisiei de a retrage acceptarea angajamentului în orice moment în cursul aplicării sale în cazul în care monitorizarea și aplicarea măsurilor de asigurare a respectării sale se dovedesc a fi nefezabile.

         D.   MONITORIZAREA PRODUCĂTORILOR-EXPORTATORI ÎN CAUZĂ

               (10)

               În cadrul monitorizării respectării angajamentului, Comisia a verificat informațiile relevante pentru angajament transmise de producătorii-exportatori în cauză. În plus, Comisia a efectuat vizite de verificare la sediile producătorilor-exportatori respectivi. Pe baza constatărilor anchetei antieludare, astfel cum s-a menționat în considerentul 7, Comisia a verificat tranzacțiile de export în Malaysia și riscul de eludare în general. Constatările sunt menționate la considerentele 11-20 de mai jos.

         E.   MOTIVE PENTRU RETRAGEREA ACCEPTĂRII ANGAJAMENTULUI

               (11)

               TTCA nu a raportat modificări în structura societății. Modificările au avut deja loc în 2012 și au fost comunicate doar la începutul vizitei de verificare, în decembrie 2015.

               (12)

               Comisia a evaluat această constatare și a concluzionat că TTCA a încălcat obligația sa de raportare.

               (13)

               Exporturile în Malaysia ale producătorilor-exportatori în cauză reprezintă peste 70 % din exporturile raportate de către toți producătorii cooperanți în ancheta antieludare. Ambii producători-exportatori au raportat un volum important de exporturi de acid citric către distribuitori/comercianți din Malaysia. În cursul vizitelor de verificare, producătorii-exportatori în cauză nu au putut pune la dispoziție dovezi cu privire la destinația finală a acestor exporturi, iar ambele societăți au susținut că ele nu urmăresc produsele după vânzarea lor într-o țară terță. În urma vizitelor de verificare, Comisia a acordat o perioadă de timp suficientă ambilor producători-exportatori pentru a prezenta dovezi cu privire la destinația finală.

               (14)

               Documentele transmise în acest sens nu au fost suficiente pentru a stabili destinația finală a tuturor exporturilor în Malaysia.

               (15)

               Comisia face trimitere la constatările anchetei antieludare, astfel cum se menționează la considerentul 7, în particular la absența producției efective în Malaysia și la creșterea marcată simultană a exporturilor din RPC în Malaysia și a importurilor din Malaysia în Uniune. Având în vedere că majoritatea exporturilor în Malaysia au fost efectuate de producătorii-exportatori în cauză, Comisia a concluzionat că ambii au luat parte la un sistem de schimburi comerciale care generează un risc de eludare.

               (16)

               În plus, informațiile statistice disponibile pentru cei doi producători-exportatori în cauză au demonstrat că exporturile lor către comercianți/distribuitori din Malaysia au scăzut în mod semnificativ după deschiderea anchetei antieludare.

               (17)

               Comisia a evaluat această modificare a comportamentului comercial. Ea a concluzionat că nu exista niciun alt motiv pentru această modificare a comportamentului comercial decât deschiderea anchetei antieludare, confirmând astfel existența unui risc de eludare.

               (18)

               De asemenea, Comisia a evaluat imposibilitatea stabilirii destinației exporturilor ambilor producători-exportatori în alte țări terțe. Ea a concluzionat că există un risc de eludare, la fel ca în cazul în Malaysiei, în special deoarece producătorii-exportatori au recunoscut că nu urmăresc exporturile lor până la destinația lor finală.

               (19)

               Comisia a evaluat toate constatările și a concluzionat că TTCA și Weifang au participat la un sistem de schimburi comerciale care determină un risc de eludare. Prin urmare, s-a produs o încălcare a angajamentului.

               (20)

               În plus, ca urmare a constatărilor anchetei antieludare, Comisia a concluzionat, de asemenea, că imposibilitatea stabilirii destinației exporturilor și comportamentul comercial determină ca monitorizarea angajamentului luat de TTCA și Weifang să fie nefezabilă întrucât nu se poate monitoriza faptul că vânzările producătorilor-exportatori în cauză către țări terțe nu vor intra în liberă circulație în Uniune.

         F.   CONCLUZIE

               (21)

               Constatările încălcărilor angajamentului și stabilirea caracterului său nefezabil pentru TTCA și Weifang justifică retragerea acceptării angajamentului pentru cei doi producători-exportatori în cauză în temeiul articolului 8 alineatele (7) și (9) din regulamentul de bază și în temeiul termenilor angajamentului.

         G.   OBSERVAȚII ÎN SCRIS ȘI AUDIERI

               (22)

               Părțile interesate au avut posibilitatea de a fi audiate și de a-și exprima punctul de vedere în temeiul articolului 8 alineatul (9) din regulamentul de bază.

               (23)

               Camera, împreună cu TTCA și cu Weifang, au reiterat o propunere referitoare la un plan de acțiune pentru o mai bună punere în aplicare a angajamentului, care a fost transmisă după vizitele de verificare menționate în considerentul 10 de mai sus. Planul a prevăzut un mecanism de monitorizare suplimentar prin care toate societățile care fac obiectul angajamentului vor pune cu regularitate la dispoziția Comisiei un raport extins cu privire la vânzările în țări terțe, iar camera va aplica măsuri de avertizare timpurie pentru a preveni transbordările. Totuși, acest nou mecanism ar face monitorizarea dificilă. În orice caz, mecanismul propus vizează punerea în aplicare în viitor a angajamentului și nu remediază încălcări și neconformități anterioare.

               (24)

               În informațiile scrise transmise de Weifang și TTCA, acestea au contestat corelarea directă a modificărilor cantităților exportate în Malaysia și transbordările, deoarece modificarea cantității exportate reflectă doar variațiile factorilor exogeni, cum ar fi scăderea cererii de pe piață. Ele au susținut că concluzia Comisiei privind modificarea comportamentului comercial nu este bazată pe dovezi și rămâne doar o prezumție. Ancheta antieludare, astfel cum se menționează în considerentul 7, a concluzionat că măsurile în vigoare au fost eludate prin intermediul transbordărilor via Malaysia. Ancheta antieludare a stabilit că ulterior instituirii măsurilor vizând produsul în cauză în decembrie 2008, a avut loc o modificare semnificativă a comportamentului comercial care implica exporturi din RPC și Malaysia în Uniune, fără a exista vreo altă cauză rezonabilă suficientă sau vreo altă justificare economică suficientă decât instituirea măsurilor. Pe baza datelor statistice și a datelor furnizate de societăți, astfel cum se menționează în considerentul 15, majoritatea exporturilor în Malaysia au fost efectuate de către producătorii-exportatori în cauză în perioada 2011 – 2015. În consecință, argumentele exprimate de TTCA și Weifang nu pot fi acceptate.

               (25)

               Weifang și TTCA nu acceptă responsabilitatea de a urmări vânzările lor efectuate la comercianți neafiliați din țări terțe. În fapt, societățile însele au admis că recurgerea la comercianți independenți din țări terțe generează dificultăți în a stabili destinația revânzărilor din cauza naturii mărfurilor și a pieței. Astfel de considerații confirmă că există un risc mare de eludare a măsurilor prin intermediul transbordărilor care face ca angajamentul să fie dificil de realizat în practică.

               (26)

               TTCA a susținut că a fost neglijentă, dar că nu a încălcat angajamentul în mod intenționat atunci când nu a informat Comisia cu privire la unele modificări în structura societății. Societatea a susținut că a comunicat Comisiei modificările în două ocazii: în cursul reexaminării efectuate în perspectiva expirării măsurilor, precum și în cursul anchetei antieludare. TTCA a susținut că modificările nu au un impact negativ asupra punerii în aplicare a angajamentului. Comisia nu poate accepta aceste argumente întrucât societatea nu a respectat o obligație clară de raportare prezentată în angajament, și anume aceea de a notifica imediat Comisiei Europene orice modificări ale structurii societății, deoarece astfel de modificări pot conduce la necesitatea de a modifica anumite aspecte ale angajamentului și/sau monitorizarea acestuia în cazul în care Comisia consideră că este necesar. Astfel de modificări trebuie să fie notificate direct și în mod explicit în contextul activităților de monitorizare, în special având în vedere contactul permanent între societățile care fac obiectul angajamentului și serviciul competent al Comisiei.

               (27)

               În plus, camera, împreună cu TTCA și cu Weifang, au menționat interesul Uniunii de a menține angajamentul. Camera, TTCA și Weifang argumentează că, în urma retragerii, va exista o creștere a volatilității prețurilor și că acest fapt este nefavorabil pentru utilizatorii de acid citric. Comisia nu poate accepta acest argument. Volatilitatea prețurilor ar putea fi o caracteristică a pieței oricărui produs, dar ea nu constituie ca atare un element care afectează evaluarea caracterului practic sau a încălcărilor angajamentelor.

               (28)

               Niciunul dintre argumentele prezentate de cameră și de producătorii-exportatori în cauză nu sunt de natură să modifice concluzia Comisiei potrivit căreia angajamentul lor a fost încălcat, iar monitorizarea a devenit dificil de realizat în practică.

         H.   RETRAGEREA ACCEPTĂRII ANGAJAMENTULUI ȘI INSTITUIREA UNOR TAXE DEFINITIVE

               (29)

               Prin urmare, în conformitate cu articolul 8 alineatul (9) din regulamentul de bază și cu clauzele relevante din angajament prin care Comisia este autorizată să retragă în mod unilateral angajamentul, Comisia a concluzionat că acceptarea angajamentului oferit de Weifang și TTCA ar trebui retrasă, iar Decizia de punere în aplicare (UE) 2015/87 ar trebui modificată. În consecință, taxa antidumping definitivă instituită prin articolul 1 din Regulamentul de punere în aplicare (UE) 2015/82 ar trebui să se aplice importurilor de produs în cauză fabricat de societățile Weifang Ensign Industry Co., Ltd. (cod adițional TARIC A882) și TTCA Co., Ltd. (cod adițional TARIC A878),

         ADOPTĂ PREZENTUL REGULAMENT:
   Articolul 1
   Acceptarea angajamentului în ceea ce privește societățile Weifang Ensign Industry Co., Ltd. (cod adițional TARIC A882) și TTCA Co., Ltd. (cod adițional TARIC A878), împreună cu Camera Chineză de Comerț a Importatorilor și Exportatorilor de Metale, Minerale și Produse Chimice se retrage.
   Articolul 2
   Tabelul de la articolul 1 din Decizia de punere în aplicare (UE) 2015/87 se înlocuiește cu următorul tabel:

               Țară

               Societate

               Cod adițional TARIC

               Republica Populară Chineză

               COFCO Biochemical (Anhui) Co., Ltd. – Bulevardul COFCO nr. 1, orașul Bengbu 233010, provincia Anhui

               A874

               Fabricat de RZBC Co., Ltd. – Șoseaua de vest Xinghai nr. 9, orașul Rizhao, provincia Shandong, RPC și vândut de către societatea de vânzare afiliată RZBC Imp. & Exp. Co., Ltd. – Șoseaua de sud Lvzhou nr. 66, orașul Rizhao, provincia Shandong

               A926

               Fabricat de RZBC (Juxian) Co., Ltd. – Șoseaua Laiyang nr. 209 (partea de vest a șoselei de nord Chengyang), Zona de dezvoltare economică Juxian, orașul Rizhao, provincia Shandong, RPC și vândut de către societatea de vânzare afiliată RZBC Imp. & Exp. Co., Ltd. – Șoseaua de sud Lvzhou nr. 66, orașul Rizhao, provincia Shandong

               A927

               Jiangsu Guoxin Union Energy Co., Ltd. – Șoseaua Redian nr. 1, Zona de dezvoltare economică Yixing, provincia Jiangsu

               A879

         Articolul 3
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 mai 2016.

            Pentru Comisie

            Președintele

         Jean-Claude JUNCKER

      (1)  JO L 343, 22.12.2009, p. 51.

      (2)  Regulamentul (CE) nr. 1193/2008 al Consiliului din 1 decembrie 2008 de instituire a unei taxe antidumping definitive și de colectare definitivă a taxelor provizorii la importurile de acid citric originar din Republica Populară Chineză (JO L 323, 3.12.2008, p. 1).

      (3)  Decizia 2008/899/CE a Comisiei din 2 decembrie 2008 de acceptare a unui angajament oferit în cadrul procedurii antidumping privind importurile de acid citric originar din Republica Populară Chineză (JO L 323, 3.12.2008, p. 62).

      (4)  Regulamentul de punere în aplicare (UE) 2015/82 al Comisiei din 21 ianuarie 2015 de instituire a unei taxe antidumping definitive la importurile de acid citric originar din Republica Populară Chineză, ca urmare a unei reexaminări în perspectiva expirării măsurilor efectuată în temeiul articolului 11 alineatul (2) din Regulamentul (CE) nr. 1225/2009 al Consiliului și a unor reexaminări intermediare parțiale efectuate în temeiul articolului 11 alineatul (3) din Regulamentul (CE) nr. 1225/2009 (JO L 15, 22.1.2015, p. 8).

      (5)  Decizia de punere în aplicare (UE) 2015/87 a Comisiei din 21 ianuarie 2015 de acceptare a unui angajament oferit în cadrul procedurii antidumping privind importurile de acid citric originar din Republica Populară Chineză (JO L 15, 22.1.2015, p. 75).

      (6)  Regulamentul de punere în aplicare (UE) 2016/32 al Comisiei din 14 ianuarie 2016 de extindere a taxei antidumping definitive instituite prin Regulamentul de punere în aplicare (UE) 2015/82 privind importurile de acid citric originar din Republica Populară Chineză la importurile de acid citric expediat din Malaysia, declarat sau nu ca fiind originar din Malaysia (JO L 10, 15.1.2016, p. 3).


title: Regulamentul de punere în aplicare (UE) nr. 303/2012 al Comisiei din 4 aprilie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               5.4.2012

               RO

               Jurnalul Oficial al Uniunii Europene

               L 99/30

         REGULAMENTUL DE PUNERE ÎN APLICARE (UE) NR. 303/2012 AL COMISIEI
   din 4 aprilie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 aprilie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  CR

                  48,1

                  IL

                  135,3

                  MA

                  71,2

                  TN

                  102,9

                  TR

                  107,4

                  ZZ

                  93,0

                  0707 00 05

                  JO

                  225,1

                  TR

                  163,4

                  ZZ

                  194,3

                  0709 91 00

                  EG

                  68,9

                  ZZ

                  68,9

                  0709 93 10

                  JO

                  225,1

                  MA

                  46,5

                  TR

                  173,3

                  ZZ

                  148,3

                  0805 10 20

                  EG

                  49,3

                  IL

                  76,9

                  MA

                  51,3

                  TN

                  74,5

                  TR

                  61,6

                  ZA

                  47,4

                  ZZ

                  60,2

                  0805 50 10

                  EG

                  69,2

                  MX

                  39,8

                  TR

                  57,0

                  ZZ

                  55,3

                  0808 10 80

                  AR

                  87,5

                  BR

                  84,3

                  CA

                  120,7

                  CL

                  93,0

                  CN

                  91,1

                  MA

                  49,8

                  MK

                  31,8

                  US

                  165,2

                  UY

                  72,9

                  ZA

                  85,0

                  ZZ

                  88,1

                  0808 30 90

                  AR

                  100,2

                  CL

                  108,7

                  CN

                  67,1

                  US

                  107,0

                  ZA

                  118,1

                  ZZ

                  100,2

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) 2017/708 al Comisiei din 19 aprilie 2017 de stabilire a coeficientului de alocare care urmează să fie aplicat cantităților ce fac obiectul cererilor de licențe de import introduse în perioada 1-7 aprilie 2017 în cadrul contingentelor tarifare deschise prin Regulamentul (CE) nr. 341/2007 pentru usturoi

text:
                  20.4.2017

                  RO

                  Jurnalul Oficial al Uniunii Europene

                  L 104/14

            REGULAMENTUL DE PUNERE ÎN APLICARE (UE) 2017/708 AL COMISIEI
      din 19 aprilie 2017
      de stabilire a coeficientului de alocare care urmează să fie aplicat cantităților ce fac obiectul cererilor de licențe de import introduse în perioada 1-7 aprilie 2017 în cadrul contingentelor tarifare deschise prin Regulamentul (CE) nr. 341/2007 pentru usturoi
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 188 alineatele (1) și (3),
      întrucât:

                  (1)

                  Regulamentul (CE) nr. 341/2007 al Comisiei (2) a deschis contingente tarifare anuale pentru importul de usturoi.

                  (2)

                  Cantitățile care fac obiectul cererilor de licențe de import „A” introduse în primele șapte zile lucrătoare ale lunii aprilie 2017, pentru subperioada 1 iunie 2017-31 august 2017, sunt, pentru anumite contingente, mai mari decât cantitățile disponibile. Este necesar, prin urmare, să se stabilească în ce măsură se pot elibera licențele de import „A”, stabilindu-se coeficientul de alocare care urmează să fie aplicat cantităților solicitate, calculat în conformitate cu articolul 7 alineatul (2) din Regulamentul (CE) nr. 1301/2006 al Comisiei (3).

                  (3)

                  Pentru a se garanta eficacitatea măsurii, este necesar ca prezentul regulament să intre în vigoare la data publicării în Jurnalul Oficial al Uniunii Europene,

            ADOPTĂ PREZENTUL REGULAMENT:
      Articolul 1
      Cantităților care fac obiectul cererilor de licențe de import „A” introduse în temeiul Regulamentului (CE) nr. 341/2007 pentru subperioada 1 iunie 2017-31 august 2017 li se aplică coeficientul de alocare care figurează în anexa la prezentul regulament.
      Articolul 2
      Prezentul regulament intră în vigoare la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 19 aprilie 2017.

               Pentru Comisie,

               pentru președinte

            Jerzy PLEWA

               Director general

               Direcția Generală Agricultură și Dezvoltare Rurală

         (1)  JO L 347, 20.12.2013, p. 671.

         (2)  Regulamentul (CE) nr. 341/2007 al Comisiei din 29 martie 2007 privind deschiderea și modul de gestionare a contingentelor tarifare și de instituire a unui regim de licențe de import și certificate de origine pentru usturoi și anumite alte produse agricole importate din țări terțe (JO L 90, 30.3.2007, p. 12).

         (3)  Regulamentul (CE) nr. 1301/2006 al Comisiei din 31 august 2006 de stabilire a normelor comune pentru administrarea contingentelor tarifare de import pentru produsele agricole gestionate printr-un sistem de licențe de import (JO L 238, 1.9.2006, p. 13).

         ANEXĂ

                     Origine

                     Număr de ordine

                     Coeficient de alocare – cereri introduse pentru subperioada 1 iunie 2017-31 august 2017
                     (în %)

                     China

                                 —

                                 Importatori tradiționali

                     09.4105

                     —

                                 —

                                 Noi importatori

                     09.4100

                     0,511358

                     Alte țări terțe

                                 —

                                 Importatori tradiționali

                     09.4106

                     —

                                 —

                                 Noi importatori

                     09.4102

                     —


title: Regulamentul de punere în aplicare (UE) nr. 577/2013 al Comisiei din 28 iunie 2013 privind modelele de documente de identificare pentru circulația necomercială a câinilor, pisicilor și dihorilor domestici, stabilirea de liste de teritorii și țări terțe și cerințele referitoare la format, punere în pagină și limbă ale declarațiilor care atestă respectarea anumitor condiții prevăzute în Regulamentul (UE) nr. 576/2013 al Parlamentului European și al Consiliului  Text cu relevanță pentru SEE

text:
               28.6.2013

               RO

               Jurnalul Oficial al Uniunii Europene

               L 178/109

         REGULAMENTUL DE PUNERE ÎN APLICARE (UE) NR. 577/2013 AL COMISIEI
   din 28 iunie 2013
   privind modelele de documente de identificare pentru circulația necomercială a câinilor, pisicilor și dihorilor domestici, stabilirea de liste de teritorii și țări terțe și cerințele referitoare la format, punere în pagină și limbă ale declarațiilor care atestă respectarea anumitor condiții prevăzute în Regulamentul (UE) nr. 576/2013 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 576/2013 al Parlamentului European și al Consiliului din 12 iunie 2013 privind circulația necomercială a animalelor de companie și de abrogare a Regulamentului (CE) nr. 998/2003 (1), în special articolul 7 alineatul (3), articolul 11 alineatul (4), articolul 13 alineatele (1) și (2), articolul 21 alineatul (2) și articolul 25 alineatul (2),
   întrucât:

               (1)

               Regulamentul (UE) nr. 576/2013 stabilește cerințele de sănătate animală aplicabile circulației necomerciale a animalelor de companie într-un stat membru dintr-un alt stat membru sau dintr-un teritoriu sau o țară terță și normele pentru controalele de conformitate efectuate în privința acestei circulații. Regulamentul respectiv a abrogat și a înlocuit Regulamentul (CE) nr. 998/2003 al Parlamentului European și al Consiliului din 26 mai 2003 privind cerințele de sănătate animală aplicabile circulației necomerciale a animalelor de companie și de modificare a Directivei 92/65/CEE a Consiliului (2).

               (2)

               Câinii, pisicile și dihorii sunt menționați în partea A din anexa I la Regulamentul (UE) nr. 576/2013 ca fiind speciile de animale vizate de acest regulament.

               (3)

               Regulamentul (UE) nr. 576/2013 prevede că pisicile, câinii și dihorii domestici nu pot fi deplasați într-un stat membru dintr-un alt stat membru sau din teritorii sau țări terțe decât dacă au primit un vaccin antirabic care respectă cerințele de valabilitate stabilite în anexa III la regulamentul menționat anterior. Cu toate acestea, circulația câinilor, pisicilor și dihorilor domestici tineri care nu sunt vaccinați sau care nu îndeplinesc cerințele de valabilitate stabilite în anexa III la regulamentul menționat anterior poate fi autorizată din state membre sau din teritorii sau țări terțe enumerate în temeiul articolului 13 din Regulamentul (UE) nr. 576/2013 în cazul în care, inter alia, proprietarul sau persoana autorizată furnizează o declarație semnată, conform căreia de la naștere și până la momentul circulației necomerciale animalele de companie nu au avut niciun contact cu animale sălbatice din speciile susceptibile la rabie. Prin urmare, este oportun să se stabilească cerințele referitoare la format, punere în pagină și limbă pentru declarația respectivă în prezentul regulament.

               (4)

               În plus, Regulamentul (UE) nr. 576/2013 prevede că Comisia trebuie să adopte două liste de teritorii sau țări terțe din care câinii, pisicile și dihorii domestici transportați în scopuri necomerciale într-un stat membru nu trebuie supuși unui test de titrare a anticorpilor antirabici. Una dintre aceste liste ar trebui să includă teritoriile sau țările terțe care au demonstrat că aplică norme ale căror conținut și efecte sunt aceleași cu cele aplicate de statele membre, iar cealaltă listă ar trebui să includă teritoriile sau țările terțe care au demonstrat că îndeplinesc cel puțin criteriile prevăzute la articolul 13 alineatul (2) din Regulamentul (UE) nr. 576/2013. Prin urmare, este oportun să se stabilească aceste liste într-o anexă la prezentul regulament.

               (5)

               În plus, aceste liste ar trebui să țină seama de dispozițiile din Tratatul de aderare a Croației, în conformitate cu care Croația urmează să devină membră a Uniunii Europene la 1 iulie 2013, și din Decizia 2012/419/UE a Consiliului European din 11 iulie 2012 de modificare a statutului Mayotte în raport cu Uniunea Europeană (3), care prevede că, de la 1 ianuarie 2014, Mayotte încetează să mai fie țară sau teritoriu de peste mări pentru care se aplică dispozițiile din partea a patra din Tratatul privind funcționarea Uniunii Europene și devine o regiune ultraperiferică a Uniunii în sensul articolului 349 din tratat.

               (6)

               Regulamentul (UE) nr. 576/2013 prevede, de asemenea, că pisicile, câinii și dihorii domestici nu urmează a fi deplasați într-un stat membru dintr-un teritoriu sau dintr-o țară terță, altul (alta) decât cele enumerate într-o anexă la prezentul regulament, cu excepția cazului în care aceștia au fost supuși unui test de titrare a anticorpilor antirabici care respectă cerințele de valabilitate stabilite în anexa IV la Regulamentul (UE) nr. 576/2013. Tranzitul prin unul dintre aceste teritorii sau țări terțe nu face, totuși, obiectul testului în cadrul căruia proprietarul sau persoana autorizată furnizează o declarație semnată, conform căreia animalele nu au avut niciun contact cu animale din specii susceptibile la rabie și au rămas într-un mijloc de transport sau în perimetrul unui aeroport internațional. Prin urmare, este oportun să se stabilească cerințele referitoare la format, punere în pagină și limbă pentru declarația respectivă în prezentul regulament.

               (7)

               Cerințele de valabilitate stabilite în anexa IV la Regulamentul (UE) nr. 576/2013 includ obligația de a efectua testul respectiv într-un laborator autorizat în conformitate cu Decizia 2000/258/CE a Consiliului din 20 martie 2000 privind desemnarea unui institut specific responsabil cu stabilirea criteriilor necesare pentru standardizarea testelor serologice de control al eficacității vaccinurilor antirabice (4), care prevede că Agence française de sécurité sanitaire des aliments (AFSSA) din Nancy, Franța (integrată de la 1 iulie 2010 în cadrul Agence nationale de sécurité sanitaire de l’alimentation, de l’environnement et du travail, ANSES) urmează să evalueze laboratoarele statelor membre și ale țărilor terțe în vederea autorizării acestora pentru a efectua teste serologice de control al eficacității vaccinurilor antirabice la câini, pisici și dihori domestici.

               (8)

               Regulamentul (UE) nr. 576/2013 prevede, de asemenea, că pisicile, câinii și dihorii domestici transportați într-un stat membru dintr-un alt stat membru în scopuri necomerciale trebuie să fie însoțiți de un document de identificare în formatul unui pașaport în conformitate cu modelul care urmează să fie adoptat de Comisie. Modelul respectiv conține rubrici pentru introducerea informațiilor prevăzute în Regulamentul (UE) nr. 576/2013. Modelul și cerințele suplimentare pentru pașaport trebuie să fie prezentate într-o anexă la prezentul regulament și, din motive de claritate și de simplificare a legislației Uniunii, Decizia 2003/803/CE a Comisiei din 26 noiembrie 2003 de stabilire a pașaportului tip pentru circulația intracomunitară a câinilor, pisicilor și a dihorilor domestici (5) ar trebui să fie abrogată.

               (9)

               Regulamentul (UE) nr. 576/2013 prevede, de asemenea, că pisicile, câinii și dihorii domestici deplasați într-un stat membru dintr-un teritoriu sau o țară terță în scopuri necomerciale trebuie să fie însoțiți de un document de identificare în formatul unui certificat de sănătate animală în conformitate cu un model care urmează să fie adoptat de Comisie. Modelul respectiv conține rubrici pentru introducerea informațiilor prevăzute în Regulamentul (UE) nr. 576/2013. Prin urmare, este oportun să se stabilească modelul respectiv într-o anexă la prezentul regulament.

               (10)

               Prin derogare de la formatul certificatului de sănătate animală prevăzut în cazul unei deplasări într-un stat membru dintr-un teritoriu sau țară terță, Regulamentul (UE) nr. 576/2013 prevede că statele membre autorizează circulația necomercială a câinilor, pisicilor și dihorilor domestici dintr-un teritoriu sau dintr-o țară terță care a demonstrat că aplică norme ale căror conținut și efecte sunt aceleași cu cele aplicate de statele membre, în cazul în care documentul de identificare însoțitor a fost eliberat în conformitate cu procedura prevăzută pentru o circulație într-un stat membru dintr-un alt stat membru. Cu toate acestea, o serie de adaptări tehnice sunt necesare pentru pașaportul tip care trebuie utilizat în astfel de cazuri, în ceea ce privește, în special, particularitățile de pe pagina de gardă care nu pot respecta pe deplin cerințele aplicabile pașapoartelor eliberate de un stat membru. Din motive de claritate, este necesar, prin urmare, să se stabilească un model pentru acest tip de pașapoarte în prezentul regulament.

               (11)

               Regulamentul (UE) nr. 576/2013 prevede că, în cazul în care numărul de câini, pisici sau dihori domestici transportați în scopuri necomerciale, în timpul unei singure deplasări, este mai mare de cinci, cerințele relevante de sănătate animală prevăzute în Directiva 92/65/CEE (6) a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute la punctul I din anexa A la Directiva 90/425/CEE se aplică animalelor respective, cu excepția unor condiții specifice și pentru anumite categorii de animale.

               (12)

               În plus, Decizia 2004/839/CE a Comisiei din 3 decembrie 2004 de definire a condițiilor aplicabile circulației necomerciale, având ca destinație Comunitatea, a câinilor și pisicilor tinere provenind din țări terțe (7) și Decizia 2005/91/CE a Comisiei din 2 februarie 2005 de stabilire a perioadei după care vaccinul antirabic este considerat în curs de valabilitate (8) au fost adoptate astfel încât să se prevadă norme uniforme pentru punerea în aplicare a Regulamentului (CE) nr. 998/2003. Normele prevăzute în actele respective au fost revizuite și sunt acum incluse în dispozițiile Regulamentului (UE) nr. 576/2013. Din motive de claritate și de simplificare a legislației Uniunii, Deciziile 2004/839/CE și 2005/91/CE ar trebui, prin urmare, să fie abrogate.

               (13)

               Directiva 96/93/CE a Consiliului din 17 decembrie 1996 privind certificarea animalelor și a produselor animaliere (9) stabilește normele care trebuie respectate pentru eliberarea certificatelor necesare în temeiul legislației veterinare pentru a împiedica certificarea înșelătoare sau frauduloasă. Este adecvat să se garanteze aplicarea unor norme și principii cel puțin echivalente cu cele prevăzute în directiva respectivă de către medicii veterinari oficiali din țările terțe.

               (14)

               Regulamentul delegat (UE) nr. 1152/2011 al Comisiei din 14 iulie 2011 de completare a Regulamentului (CE) nr. 998/2003 al Parlamentului European și al Consiliului în ceea ce privește măsurile sanitare preventive pentru controlul infecției cu Echinococcus multilocularis la câini (10) prevede că, începând de la 1 ianuarie 2012, câinii care intră pe teritoriul statelor membre sau al unor părți din acestea enumerate în anexa I la regulamentul respectiv trebuie să fie tratați împotriva parazitului Echinococcus multilocularis în conformitate cu cerințele prevăzute în regulamentul respectiv.

               (15)

               Prezentul regulament ar trebui să se aplice fără a aduce atingere Deciziei 2006/146/CE a Comisiei din 21 februarie 2006 privind anumite măsuri de protecție în legătură cu anumiți lilieci de fructe, câini și pisici provenind din (Peninsula) Malaezia și din Australia (11), care interzice importurile de câini și pisici din (Peninsula) Malaezia și de pisici din Australia, cu excepția cazului în care sunt îndeplinite anumite condiții în ceea ce privește bolile Nipah și, respectiv, Hendra.

               (16)

               Prezentul regulament ar trebui să se aplice de la data aplicării Regulamentului (UE) nr. 576/2013.

               (17)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Cerințele referitoare la format, punere în pagină și limbă ale declarațiilor menționate la articolele 7, 11 și 12 din Regulamentul (UE) nr. 576/2013
   (1)   Declarațiile menționate la articolul 7 alineatul (2) litera (a) și la articolul 11 alineatul (2) litera (a) din Regulamentul (UE) nr. 576/2013 se întocmesc în conformitate cu formatul și punerea în pagină stabilite în partea 1 din anexa I la prezentul regulament și se conformează cerințelor lingvistice prevăzute în partea 3 din anexa respectivă.
   (2)   Declarația menționată la articolul 12 alineatul (1) litera (c) din Regulamentul (UE) nr. 576/2013 se întocmește în conformitate cu formatul și punerea în pagină stabilite în partea 2 din anexa I la prezentul regulament și se conformează cerințelor lingvistice prevăzute în partea 3 din anexa respectivă.
   Articolul 2
   Lista teritoriilor și a țărilor terțe menționate la articolul 13 din Regulamentul (UE) nr. 576/2013
   (1)   Lista teritoriilor și a țărilor terțe menționate la articolul 13 alineatul (1) din Regulamentul (UE) nr. 576/2013 este prevăzută în partea 1 din anexa II la prezentul regulament.
   (2)   Lista teritoriilor și a țărilor terțe menționate la articolul 13 alineatul (2) din Regulamentul (UE) nr. 576/2013 este prevăzută în partea 2 din anexa II la prezentul regulament.
   Articolul 3
   Modelul de pașapoarte pentru circulația necomercială a câinilor, pisicilor sau dihorilor domestici
   (1)   Pașaportul menționat la articolul 21 alineatul (1) din Regulamentul (UE) nr. 576/2013 se întocmește în conformitate cu modelul prevăzut în partea 1 din anexa III la prezentul regulament și respectă cerințele suplimentare stabilite în partea 2 din anexa respectivă.
   (2)   Prin derogare de la alineatul (1), pașapoartele eliberate, în conformitate cu articolul 27 litera (a) din Regulamentul (UE) nr. 576/2013, în unul dintre teritoriile sau în una dintre țările terțe incluse în lista din partea 1 a anexei II la prezentul regulament se elaborează în conformitate cu modelul prevăzut în partea 3 a anexei III la prezentul regulament și respectă cerințele suplimentare prevăzute în partea 4 din anexa respectivă.
   Articolul 4
   Certificat de sănătate animală pentru circulația necomercială în Uniune a câinilor, pisicilor sau dihorilor domestici
   Certificatul de sănătate animală menționat la articolul 25 alineatul (1) din Regulamentul (UE) nr. 576/2013 trebuie să fie:

               (a)

               întocmit în conformitate cu modelul prevăzut în partea 1 din anexa IV la prezentul regulament;

               (b)

               completat și emis în conformitate cu notele explicative stabilite în partea 2 a respectivei anexe;

               (c)

               completat cu declarația scrisă menționată la articolul 25 alineatul (3) din Regulamentul (UE) nr. 576/2013, care este întocmit în conformitate cu modelul prevăzut în partea 3 secțiunea A din anexa menționată și care respectă cerințele suplimentare stabilite în partea 3 secțiunea B din anexa respectivă.

         Articolul 5
   Abrogări
   Deciziile 2003/803/CE, 2004/839/CE și 2005/91/CE se abrogă.
   Articolul 6
   Intrarea în vigoare și aplicabilitatea
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 29 decembrie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 iunie 2013.

            Pentru Comisie

            Președintele

         José Manuel BARROSO

      (1)  A se vedea pagina 1 din prezentul Jurnal Oficial.

      (2)  JO L 146, 13.6.2003, p. 1.

      (3)  JO L 204, 31.7.2012, p. 131.

      (4)  JO L 79, 30.3.2000, p. 40.

      (5)  JO L 312, 27.11.2003, p. 1.

      (6)  JO L 268, 14.9.1992, p. 54.

      (7)  JO L 361, 8.12.2004, p. 40.

      (8)  JO L 31, 4.2.2005, p. 61.

      (9)  JO L 13, 16.1.1997, p. 28.

      (10)  JO L 296, 15.11.2011, p. 6.

      (11)  JO L 55, 25.2.2006, p. 44.

      ANEXA I

         Cerințele referitoare la format, punere în pagină și limbă ale declarațiilor

         menționate la articolul 7 alineatul (2) litera (a) și la articolul 11 alineatul (2) litera (a), precum și la articolul 12 alineatul (1) litera (c) din Regulamentul (UE) nr. 576/2013

      PARTEA 1

         Formatul și punerea în pagină ale declarației menționate la articolul 7 alineatul (2) litera (a) și la articolul 11 alineatul (2) litera (a) din Regulamentul (UE) nr. 576/2013

      PARTEA 2

         Formatul și punerea în pagină ale declarației menționate la articolul 12 alineatul (1) litera (c) din Regulamentul (UE) nr. 576/2013

      PARTEA 3

         Cerințe referitoare la limbă pentru declarațiile menționate la articolul 7 alineatul (2) litera (a) și la articolul 11 alineatul (2) litera (a), precum și la articolul 12 alineatul (1) litera (c) din Regulamentul (UE) nr. 576/2013

      Declarațiile se redactează în cel puțin una dintre limbile oficiale ale statului membru de destinație/intrare și în limba engleză.

      ANEXA II

         Lista teritoriilor și a țărilor terțe menționate la articolul 13 din Regulamentul (UE) nr. 576/2013

      PARTEA 1

         Lista teritoriilor și a țărilor terțe menționate la articolul 13 alineatul (1) din Regulamentul (UE) nr. 576/2013

                  Cod ISO

                  Teritoriul sau țara terță

                  AD

                  Andorra

                  CH

                  Elveția

                  FO

                  Insulele Feroe

                  GI

                  Gibraltar

                  GL

                  Groenlanda

                  HR (1)

                  Croația

                  IS

                  Islanda

                  LI

                  Liechtenstein

                  MC

                  Monaco

                  NO

                  Norvegia

                  SM

                  San Marino

                  VA

                  Cetatea Vaticanului

      PARTEA 2

         Lista teritoriilor și a țărilor terțe menționate la articolul 13 alineatul (2) din Regulamentul (UE) nr. 576/2013

                  Cod ISO

                  Teritoriul sau țara terță

                  Teritoriile incluse

                  AC

                  Insula Ascension

                  AE

                  Emiratele Arabe Unite

                  AG

                  Antigua și Barbuda

                  AR

                  Argentina

                  AU

                  Australia

                  AW

                  Aruba

                  BA

                  Bosnia și Herțegovina

                  BB

                  Barbados

                  BH

                  Bahrain

                  BM

                  Bermuda

                  BQ

                  Bonaire, Sint Eustatius și Saba (Insulele BES)

                  BY

                  Belarus

                  CA

                  Canada

                  CL

                  Chile

                  CW

                  Curaçao

                  FJ

                  Fiji

                  FK

                  Insulele Falkland

                  HK

                  Hong Kong

                  JM

                  Jamaica

                  JP

                  Japonia

                  KN

                  Saint Kitts și Nevis

                  KY

                  Insulele Cayman

                  LC

                  Saint Lucia

                  MS

                  Montserrat

                  MU

                  Mauritius

                  MX

                  Mexic

                  MY

                  Malaysia

                  NC

                  Noua Caledonie

                  NZ

                  Noua Zeelandă

                  PF

                  Polinezia Franceză

                  PM

                  Saint Pierre și Miquelon

                  RU

                  Rusia

                  SG

                  Singapore

                  SH

                  Sfânta Elena

                  SX

                  Sint-Maarten

                  TT

                  Trinidad și Tobago

                  TW

                  Taiwan

                  US

                  Statele Unite ale Americii

                  AS – Samoa Americană
                  GU – Guam
                  MP – Insulele Mariane de Nord
                  PR – Puerto Rico
                  VI – Insulele Virgine Americane

                  VC

                  Saint Vincent și Grenadine

                  VG

                  Insulele Virgine Britanice

                  VU

                  Vanuatu

                  WF

                  Wallis și Futuna

                  YT (2)

                  Mayotte

         (1)  Se aplică doar până în momentul în care statul aderent devine stat membru al Uniunii.

         (2)  Se aplică numai până când acest teritoriu devine o regiune ultraperiferică a Uniunii în sensul articolului 349 din TFUE.

      ANEXA III

         Modele de pașapoarte pentru circulația necomercială a câinilor, pisicilor sau dihorilor domestici

      PARTEA 1

         Model de pașaport eliberat într-un stat membru

      PARTEA 2

         Cerințe suplimentare privind pașaportul eliberat într-un stat membru

                  1.

                  Formatul pașaportului:
                  Dimensiunea pașaportului este 100 × 152 mm.

                  2.

                  Coperta pașaportului:

                              (a)

                              coperta față:

                                          (i)

                                          culoare: albastru (PANTONE® Reflex Blue) și stele galbene (PANTONE® Yellow) în sfertul superior, respectând specificația emblemei europene (1);

                                          (ii)

                                          cuvintele „Uniunea Europeană” și numele statului membru emitent se tipăresc cu același tip de caractere;

                                          (iii)

                                          codul de țară ISO al statului membru emitent, urmat de un cod alfanumeric unic (indicat ca „număr” în modelul de pașaport prevăzut în partea 1), se tipărește în partea de jos;

                              (b)

                              interiorul copertei față și interiorul copertei spate: culoare albă;

                              (c)

                              coperta spate: culoare albastră (PANTONE® Reflex Blue).

                  3.

                  Ordinea rubricilor și numerotarea paginilor pașaportului:

                              (a)

                              ordinea rubricilor (cu cifre romane) trebuie să fie strict respectată;

                              (b)

                              paginile pașaportului trebuie să fie numerotate în partea de jos a fiecărei pagini în următorul format: „x din n”, unde x este pagina curentă și n este numărul total de pagini din pașaport;

                              (c)

                              codul de țară ISO al statului membru emitent, urmat de un cod alfanumeric unic, se tipărește pe fiecare pagină a pașaportului;

                              (d)

                              numărul de pagini și dimensiunea și forma căsuțelor din modelul de pașaport stabilit în partea 1 au un caracter orientativ.

                  4.

                  Limbi:
                  Orice text tipărit trebuie să fie în limba (limbile) oficială (oficiale) a (ale) statului membru emitent și în limba engleză.

                  5.

                  Elemente de securitate:

                              (a)

                              după introducerea informațiilor necesare în secțiunea III a pașaportului, pagina este sigilată prin aplicarea unei folii adezive transparente;

                              (b)

                              în cazul în care una dintre paginile pașaportului conține informații sub forma unui autocolant, o folie adezivă transparentă sigilează autocolantul respectiv, în cazul în care acesta din urmă nu se autodistruge atunci când este înlăturat.

            PARTEA 3

         Model de pașaport eliberat în unul dintre teritoriile sau în una dintre țările terțe incluse în lista din partea 1 din anexa II la prezentul regulament

      PARTEA 4

         Cerințe suplimentare privind pașaportul eliberat în unul dintre teritoriile sau în una dintre țările terțe incluse în lista din partea 1 din anexa II la prezentul regulament

                  1.

                  Formatul pașaportului:
                  Dimensiunea pașaportului este 100 × 152 mm.

                  2.

                  Coperta pașaportului:

                              (a)

                              coperta față:

                                          (i)

                                          culoare: PANTONE® monochrome și emblema națională în sfertul superior;

                                          (ii)

                                          codul de țară ISO al teritoriului emitent sau al țării terțe emitente, urmat de un cod alfanumeric unic (indicat ca „număr” în modelul de pașaport prevăzut în partea 3), este tipărit în partea de jos;

                              (b)

                              interiorul copertei față și interiorul copertei spate: culoare albă;

                              (c)

                              coperta spate: culoare PANTONE® monochrome.

                  3.

                  Ordinea rubricilor și numerotarea paginilor pașaportului:

                              (a)

                              ordinea rubricilor (cu cifre romane) trebuie să fie strict respectată;

                              (b)

                              paginile pașaportului trebuie să fie numerotate în partea de jos a fiecărei pagini în următorul format: „x din n”, unde x este pagina curentă și n este numărul total de pagini din pașaport;

                              (c)

                              codul de țară ISO al teritoriului emitent sau al țării terțe emitente, urmat de un cod alfanumeric unic, este tipărit pe fiecare pagină a pașaportului;

                              (d)

                              numărul de pagini și dimensiunea și forma căsuțelor din modelul de pașaport stabilit în partea 3 au un caracter orientativ.

                  4.

                  Limbi:
                  Orice text tipărit trebuie să fie în limba (limbile) oficială (oficiale) a (ale) teritoriului emitent sau a (ale) țării terțe emitente și în limba engleză.

                  5.

                  Elemente de securizare:

                              (a)

                              după introducerea informațiilor necesare în secțiunea III a pașaportului, pagina este sigilată prin aplicarea unei folii adezive transparente;

                              (b)

                              în cazul în care una dintre paginile pașaportului conține informații sub forma unui autocolant, o folie adezivă transparentă sigilează autocolantul respectiv, în cazul în care acesta din urmă nu se autodistruge atunci când este înlăturat.

         (1)  Ghid referitor la grafica emblemei europene: http://publications.europa.eu/code/en/en-5000100.htm

      ANEXA IV
      PARTEA 1

         Model de certificat de sănătate animală pentru circulația necomercială într-un stat membru dintr-un teritoriu sau dintr-o țară terță a câinilor, pisicilor sau dihorilor domestici în conformitate cu articolul 5 alineatele (1) și (2) din Regulamentul (UE) nr. 576/2013

      PARTEA 2

         Note explicative pentru completarea certificatelor de sănătate animală

                  (a)

                  În cazul în care certificatul prevede că anumite mențiuni se păstrează după caz, mențiunile care nu sunt relevante pot fi tăiate de către medicul veterinar oficial, acesta marcându-le cu inițialele și ștampila sa, sau pot fi eliminate complet din certificat.

                  (b)

                  Originalul fiecărui certificat este compus dintr-o singură foaie de hârtie sau, în cazul în care nu este suficient, trebuie prezentat astfel încât toate foile de hârtie necesare să facă parte dintr-un tot unitar și indivizibil.

                  (c)

                  Certificatul este redactat în cel puțin una dintre limbile oficiale ale statului membru de destinație și în limba engleză. Se completează cu litere majuscule în cel puțin una dintre limbile oficiale ale statului membru de destinație sau în limba engleză.

                  (d)

                  În cazul în care se anexează la certificat file suplimentare sau documente justificative, acestea se consideră, de asemenea, ca făcând parte din originalul certificatului prin aplicarea, pe fiecare filă, a semnăturii și a ștampilei medicului veterinar oficial.

                  (e)

                  În cazul în care certificatul, inclusiv filele suplimentare prevăzute la litera (d), se compune din mai multe pagini, fiecare pagină se numerotează în partea de jos (numărul paginii din numărul total de pagini) și poartă, în partea de sus, numărul de referință al certificatului atribuit de autoritatea competentă.

                  (f)

                  Originalul certificatului este eliberat de către un medic veterinar oficial din teritoriul sau țara terță de expediere sau de către un medic veterinar autorizat și este aprobat ulterior de către autoritatea competentă din teritoriul sau țara terță de expediere. Autoritatea competentă din teritoriul sau țara terță de expediere asigură respectarea unor norme și principii de certificare echivalente cu cele stabilite în Directiva 96/93/CE.
                  Culoarea semnăturii va fi diferită de cea a textului tipărit. Această cerință se aplică, de asemenea, ștampilelor, cu excepția timbrelor seci sau a securizării cu filigran.

                  (g)

                  Numărul de referință al certificatului menționat la rubricile I.2 și II.a trebuie să fie emis de către autoritatea competentă din teritoriul sau țara terță de expediere.

            PARTEA 3

         Declarația scrisă menționată la articolul 25 alineatul (3) din Regulamentul (UE) nr. 576/2013

         Secțiunea A

         Model de declarație

         Secțiunea B

         Cerințe suplimentare privind declarația

      Declarația se întocmește în cel puțin una dintre limbile oficiale ale statului membru de destinație și în limba engleză și se completează cu majuscule.


title: Regulamentul de punere în aplicare (UE) nr. 1170/2014 al Comisiei din 29 octombrie 2014 de rectificare a versiunii slovene a Regulamentului (CE) nr. 504/2008 al Comisiei privind punerea în aplicare a Directivelor 90/426/CEE și 90/427/CEE ale Consiliului privind metodele de identificare a ecvideelor  Text cu relevanță pentru SEE

text:
               1.11.2014

               RO

               Jurnalul Oficial al Uniunii Europene

               L 315/1

         REGULAMENTUL DE PUNERE ÎN APLICARE (UE) NR. 1170/2014 AL COMISIEI
   din 29 octombrie 2014
   de rectificare a versiunii slovene a Regulamentului (CE) nr. 504/2008 al Comisiei privind punerea în aplicare a Directivelor 90/426/CEE și 90/427/CEE ale Consiliului privind metodele de identificare a ecvideelor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee provenind din țări terțe (1), în special articolul 4 alineatul (4),
   având în vedere Directiva 90/427/CEE a Consiliului din 26 iunie 1990 privind condițiile zootehnice și genealogice care reglementează schimburile intracomunitare cu ecvidee (2), în special articolul 4 alineatul (2) literele (c) și (d), articolul 6 alineatul (2) a doua liniuță și articolul 8 alineatul (1) primul paragraf,
   având în vedere Directiva 94/28/CE a Consiliului din 23 iunie 1994 de stabilire a principiilor referitoare la condițiile zootehnice și genealogice care se aplică importului de animale, material seminal, ovule și embrioni provenind din țări terțe și de modificare a Directivei 77/504/CEE privind animalele pentru reproducție de rasă pură din specia bovină (3), în special articolul 3 alineatul (4),
   întrucât:

               (1)

               În versiunea în limba slovenă a Regulamentului (CE) nr. 504/2008 al Comisiei (4), termenii „sub toate formele, inclusiv VEE” sunt incorecți și, prin urmare, este necesară corectarea versiunii în limba slovenă. Celelalte versiuni lingvistice nu sunt afectate.

               (2)

               Prin urmare, Regulamentul (CE) nr. 504/2008 ar trebui rectificat în consecință.

               (3)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală și al Comitetului zootehnic permanent,

         ADOPTĂ PREZENTUL REGULAMENT:
   Articolul 1
   Vizează numai versiunea în limba slovenă.
   Articolul 2
   Prezentul regulament intră în vigoare a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 octombrie 2014.

            Pentru Comisie

            Președintele

         José Manuel BARROSO

      (1)  JO L 192, 23.7.2010, p. 1.

      (2)  JO L 224, 18.8.1990, p. 55.

      (3)  JO L 178, 12.7.1994, p. 66.

      (4)  Regulamentul (CE) nr. 504/2008 al Comisiei din 6 iunie 2008 privind punerea în aplicare a Directivelor 90/426/CEE și 90/427/CEE ale Consiliului privind metodele de identificare a ecvideelor (JO L 149, 7.6.2008, p. 3).


title: Regulamentul de punere în aplicare (UE) nr. 1185/2012 al Comisiei din 11 decembrie 2012 de modificare a Regulamentului (CE) nr. 607/2009 de stabilire a unor norme de punere în aplicare a Regulamentului (CE) nr. 479/2008 al Consiliului în ceea ce privește denumirile de origine protejate și indicațiile geografice protejate, mențiunile tradiționale, etichetarea și prezentarea anumitor produse vitivinicole

text:
               12.12.2012

               RO

               Jurnalul Oficial al Uniunii Europene

               L 338/18

         REGULAMENTUL DE PUNERE ÎN APLICARE (UE) NR. 1185/2012 AL COMISIEI
   din 11 decembrie 2012
   de modificare a Regulamentului (CE) nr. 607/2009 de stabilire a unor norme de punere în aplicare a Regulamentului (CE) nr. 479/2008 al Consiliului în ceea ce privește denumirile de origine protejate și indicațiile geografice protejate, mențiunile tradiționale, etichetarea și prezentarea anumitor produse vitivinicole
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 121 primul paragraf litera (m) coroborat cu articolul 4,
   întrucât:

               (1)

               În temeiul articolului 118y alineatul (1) litera (e) din Regulamentul (CE) nr. 1234/2007, etichetarea și prezentarea vinului spumant, al vinului spumos, al vinului spumant de calitate sau al vinului spumant de calitate de tip aromat trebuie să conțină indicarea numelui producătorului sau al vânzătorului. Articolul 56 alineatul (3) din Regulamentul (CE) nr. 607/2009 al Comisiei (2) prevede că această indicare se completează cu mențiunile „producător” sau „produs de” și, respectiv, „vânzător” sau „vândut de” sau cu mențiuni echivalente. La același alineat se prevede, de asemenea, că statele membre pot decide ca indicarea producătorului să devină obligatorie și că, în acest caz, pot permite înlocuirea mențiunilor „producător” sau „produs de” cu o altă mențiune. În măsura în care, pentru etichetarea vinurilor spumante, anumite mențiuni sunt recunoscute și utilizate în mod tradițional în statele membre, este necesar ca, atunci când acestea decid ca indicarea producătorului să devină obligatorie și permit înlocuirea mențiunilor „producător” sau „produs de” cu alte mențiuni, mențiunile respective să fie cele utilizate în mod tradițional în sector. Mai mult, pentru a informa consumatorii în privința terminologiei utilizate în domeniu, este oportun să se precizeze care sunt termenii care pot fi autorizați în diferitele limbi din Uniune.

               (2)

               Prin urmare, Regulamentul (CE) nr. 607/2009 trebuie modificat în consecință.

               (3)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Regulamentul (CE) nr. 607/2009 se modifică după cum urmează:

               1.

               La articolul 56 alineatul (3) al doilea paragraf, litera (b) se înlocuiește cu următorul text:

                           „(b)

                           să permită înlocuirea mențiunilor «producător» sau «produs de» cu mențiunile care figurează în anexa Xa la prezentul regulament.”

               2.

               Se inserează anexa Xa, al cărei text este prevăzut în anexa la prezentul regulament.

         Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 decembrie 2012.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 193, 24.7.2009, p. 60.

      ANEXĂ

            „ANEXA Xa

               Termeni prevăzuți la articolul 56 alineatul (3) litera (b)

                        Limba

                        Termeni autorizați în locul termenului „producător”

                        Termeni autorizați în locul termenului „produs de”

                        BG

                        „преработвател“

                        „преработено от“

                        ES

                        "elaborador"

                        "elaborado por"

                        CS

                        „zpracovatel“ sau "vinař"

                        „zpracováno v“ sau "vyrobeno v"

                        DA

                        »forarbejdningsvirksomhed« sau »vinproducent«

                        »forarbejdet af«

                        DE

                        „Verarbeiter“

                        „verarbeitet von“sau"versektet durch"

                        ET

                        „töötleja”

                        „töödelnud”

                        EL

                        «οινοποιός»

                        «οινοποιήθηκε από»,

                        EN

                        "processor"sau"winemaker"

                        "processed by"sau"made by"

                        FR

                        "élaborateur"

                        "élaboré par"

                        IT

                        "elaboratore"sau"spumantizzatore"

                        "elaborato da"sau"spumantizzato da"

                        LV

                        “izgatavotājs”

                        «vīndaris» sau «ražojis»

                        LT

                        „perdirbėjas“

                        „perdirbo“

                        HU

                        „feldolgozó:”

                        „feldolgozta:”

                        MT

                        "proċessur"

                        "ipproċessat minn"

                        NL

                        „verwerker” sau "bereider"

                        „verwerkt door” sau "bereid door"

                        PL

                        „przetwórca” sau „wytwórca”

                        „przetworzone przez” sau „wytworzone przez”

                        PT

                        "elaborador"sau"preparador"

                        "elaborado por"sau"preparado por"

                        RO

                        "elaborator"

                        "elaborat de"

                        SI

                        «pridelovalec«

                        «prideluje»

                        SK

                        „spracovateľ“

                        „spracúva“

                        FI

                        "valmistaja"

                        "valmistanut"

                        SV

                        ”bearbetningsföretag”

                        ”bearbetat av” ”


title: Regulamentul de punere în aplicare (UE) nr. 57/2012 al Comisiei din 23 ianuarie 2012 de suspendare a procedurii de licitație deschise prin Regulamentul de punere în aplicare (UE) nr. 1239/2011

text:
               24.1.2012

               RO

               Jurnalul Oficial al Uniunii Europene

               L 19/12

         REGULAMENTUL DE PUNERE ÎN APLICARE (UE) NR. 57/2012 AL COMISIEI
   din 23 ianuarie 2012
   de suspendare a procedurii de licitație deschise prin Regulamentul de punere în aplicare (UE) nr. 1239/2011
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 187 coroborat cu articolul 4,
   întrucât:

               (1)

               Regulamentul de punere în aplicare (UE) nr. 1239/2011 al Comisiei (2) a deschis, pentru anul de comercializare 2011/2012, o invitație permanentă de participare la licitație pentru importurile de zahăr clasificate la codul NC 1701 cu taxă vamală redusă.

               (2)

               Aprovizionarea pieței zahărului din Uniune s-a îmbunătățit, prin urmare nu este necesară o nouă reducere a taxei vamale pentru importul zahărului, iar depunerea ofertelor trebuie suspendată.

               (3)

               Pentru a da pieței un semnal rapid și a asigura o gestionare eficientă a măsurii, prezentul regulament trebuie să intre în vigoare la data publicării în Jurnalul Oficial al Uniunii Europene.

               (4)

               Comitetul de gestionare a organizării comune a piețelor agricole nu a emis niciun aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   În conformitate cu articolul 2 alineatul (3) din Regulamentul de punere în aplicare (UE) nr. 1239/2011, se suspendă prezentarea de oferte pentru invitațiile parțiale de participare la licitație care expiră la 25 ianuarie 2012, 1 februarie 2012 și 15 februarie 2012.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 ianuarie 2012.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 318, 1.12.2011, p. 4.


title: Regulamentul de punere în aplicare (UE) nr. 142/2014 al Comisiei din 13 februarie 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               14.2.2014

               RO

               Jurnalul Oficial al Uniunii Europene

               L 44/43

      REGULAMENTUL DE PUNERE ÎN APLICARE (UE) NR. 142/2014 AL COMISIEI

   din 13 februarie 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 februarie 2014.

            Pentru Comisie, pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  IL

                  107,2

                  MA

                  55,7

                  TN

                  69,3

                  TR

                  112,0

                  ZZ

                  86,1

                  0707 00 05

                  EG

                  182,1

                  MA

                  168,6

                  TR

                  151,4

                  ZZ

                  167,4

                  0709 91 00

                  EG

                  97,7

                  ZZ

                  97,7

                  0709 93 10

                  MA

                  36,9

                  TR

                  142,0

                  ZZ

                  89,5

                  0805 10 20

                  EG

                  47,2

                  IL

                  68,2

                  MA

                  52,1

                  TN

                  50,0

                  TR

                  73,3

                  ZZ

                  58,2

                  0805 20 10

                  IL

                  121,9

                  MA

                  84,7

                  ZZ

                  103,3

                  0805 20 30, 0805 20 50, 0805 20 70, 0805 20 90

                  IL

                  125,5

                  JM

                  112,4

                  KR

                  142,4

                  MA

                  126,3

                  TR

                  72,1

                  ZZ

                  115,7

                  0805 50 10

                  AL

                  43,6

                  MA

                  71,7

                  TR

                  59,8

                  ZZ

                  58,4

                  0808 10 80

                  CN

                  95,7

                  MK

                  30,8

                  US

                  150,3

                  ZZ

                  92,3

                  0808 30 90

                  CL

                  195,9

                  CN

                  70,9

                  TR

                  122,2

                  US

                  130,7

                  ZA

                  97,0

                  ZZ

                  123,3

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 7/2012 al Comisiei din 5 ianuarie 2012 de modificare a Regulamentului (CE) nr. 1183/2005 al Consiliului de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo

text:
               7.1.2012

               RO

               Jurnalul Oficial al Uniunii Europene

               L 4/1

         REGULAMENTUL DE PUNERE ÎN APLICARE (UE) NR. 7/2012 AL COMISIEI
   din 5 ianuarie 2012
   de modificare a Regulamentului (CE) nr. 1183/2005 al Consiliului de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1183/2005 al Consiliului din 18 iulie 2005 de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo (1), în special articolul 9 alineatul (1) litera (a),
   întrucât:

               (1)

               În anexa I la Regulamentul (CE) nr. 1183/2005 sunt enumerate persoanele fizice și juridice, entitățile și organismele cărora li se aplică înghețarea fondurilor și a resurselor economice în temeiul regulamentului.

               (2)

               La 12 octombrie și 28 noiembrie 2011, Comitetul pentru sancțiuni al Consiliului de Securitate al Organizației Națiunilor Unite a aprobat actualizări ale listei de persoane și entități care fac obiectul înghețării activelor. Prin urmare, anexa I ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 1183/2005 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 ianuarie 2012.

            Pentru Comisie, pentru președinte

            Șef al Serviciului Instrumente de Politică Externă

      (1)  JO L 193, 23.7.2005, p. 1.

      ANEXĂ
      Anexa I la Regulamentul (CE) nr. 1183/2005 se modifică după cum urmează:
      Următoarele mențiuni se adaugă la rubrica „A. Persoane fizice”:

                  (a)

                     „Jamil Mukulu [alias (a) profesor Musharaf, (b) Steven Alirabaki, (c) David Kyagulanyi (d) Musezi Talengelanimiro (e) Mzee Tutu (f) Abdullah Junjuaka (g) Alilabaki Kyagulanyi, (h) Hussein Muhammad (i) Nicolas Luumu (j) Talengelanimiro.] Data nașterii: (a) 1965 (b) 1 ianuarie 1964. Locul nașterii: satul Ntoke, subcomitatul Ntenjeru, districtul Kayunga, Uganda. Funcția: (a) șeful Forțelor Democratice Aliate (ADF), (b) comandant în cadrul Forțelor Democratice Aliate. Cetățenia: ugandeză. Alte informații: Conform unor surse publice și rapoartelor oficiale, inclusiv conform rapoartelor grupului de experți al Comitetul pentru sancțiuni al CSONU privind RDC, Jamil Mukulu este conducătorul militar al Forțelor Democratice Aliate (ADF), un grup armat străin care acționează pe teritoriul RDC, împiedicând dezarmarea și repatrierea voluntară sau reinstalarea combatanților ADF, astfel cum se indică la alineatul (4) litera (b) din Rezoluția 1857 (2008). Conform raportului Grupului de experți al Comitetului pentru sancțiuni al CSONU privind RDC, Jamil Mukulu a asigurat conducerea ADF și a oferit sprijin material acestui grup armat care desfășoară operațiuni pe teritoriul RDC. Conform mai multor surse, inclusiv conform rapoartelor Grupului de experți al Comitetului pentru sancțiuni al CSONU privind RDC, Jamil Mukuli a continuat, de asemenea, să exercite influență asupra politicilor, a oferit finanțare și a condus și a controlat în mod direct activitățile forțelor ADF pe teren, inclusiv supraveghind legăturile cu rețelele teroriste internaționale. Data desemnării menționată la articolul 5 alineatul (1) litera (b): 12.10.2011.”

                  (b)

                     „Ntabo Ntaberi Sheka. Data nașterii: 4 aprilie 1976. Locul nașterii: teritoriul Walikale, Republica Democratică Congo. Funcția: comandant șef, Nduma Defence of Congo, gruparea Mayi Mayi Sheka. Cetățenia: congoleză. Alte informații: Ntabo Ntaberi Sheka, comandantul șef al ramurii politice a grupării Mayi Mayi Sheka, este conducătorul politic al unei grupări armate congoleze care împiedică dezarmarea, demobilizarea sau reintegrarea combatanților. Gruparea Mayi Mayi Skeka este o grupare milițienească cu sediul în Congo, ale cărei baze se află pe teritoriul Walikale, în estul RDC. Gruparea Mayi Mayi Sheka a condus atacuri asupra minelor din estul RDC preluând controlul asupra minelor Bisiye și extorcând populația locală. Ntabo Ntaberi Sheka a săvârșit și numeroase încălcări ale dreptului internațional, ale căror victime au fost copii. Ntabo Ntaberi Sheka a planificat și a comandat o serie de atacuri pe teritoriul Walikale, în perioada 30 iulie-2 august 2010, pentru a pedepsi populațiile locale acuzate de a fi colaborat cu forțele guvernamentale congoleze. În timpul atacurilor respective, copiii au fost victime ale violurilor și răpirilor și au fost supuși la muncă forțată și la tratamente crude, inumane sau degradante. Gruparea milițienească Mayi Mayi Sheka recrutează, de asemenea, cu forța băieți și, în urma campaniilor de recrutare, a înrolat copii în rândurile sale. Data desemnării menționată la articolul 5 alineatul (1) litera (b): 28.11.2011.”